
Pokrajinska vlada izdvojila je 200 miliona dinara za nabavku magnetne rezonance i adaptaciju prostora u Opštoj bolnici „Dr Radivoj Simonović“.
RT Vojvodina 1 – Dobro jutro Vojvodino
U Senti je, uz podršku Pokrajinskog sekretarijata za kulturu, otvoren 14. festival „Pozorišni dani Jovana Đorđevića“, posvećen i dvema značajnim godišnjicama.
RT Vojvodina 1 – Razglednice, RT Vojvodina 1 – Vojvođanski dnevnik
AP Vojvodina predstavila je digitalne inovacije i regionalnu saradnju na panelu u okviru Evropske nedelje regiona i gradova u Briselu.
Radio Novi Sad 1 – Novosti
Oko 750 žena obavilo je pregled u mobilnom mamografu u Pančevu kroz nacionalni skrining koji se sprovodi uz saradnju Pokrajinskog sekretarijata za zdravstvo.
TV Pančevo – Dan 19/Pančevo
Žarko Mićin istakao je saradnju sa Pokrajinskom vladom i njenom predsednicom u sanaciji kupole Jovine gimnazije i najavio dodatno opremanje škole.
Novosadska TV – Pitamo gradonačelnika/ Novosadska TV
	RT Vojvodina 1 – Prelistavanje

	Emisija: Dobro jutro Vojvodino

	Vreme emitovanja emisije: 07:00-10:00

	Trajanje priloga: 06:17

	Autor: Redakcija


U prelistavanju dnevne štampe preneta je vest da je Opšta bolnica „Dr Radivoj Simonović“ raspisala javnu nabavku aparata za magnetnu rezonancu, za koji je Pokrajinska vlada, zajedno sa adaptacijom prostora, obezbedila 200 miliona dinara. Nabavka obuhvata i građevinske radove u holu hirurškog bloka. U prizemlju bolničke zgrade, na mestu postojeće apoteke i komercijalnih sadržaja, predviđeno je formiranje četiri nove prostorije za smeštaj aparata i obavljanje dijagnostičkih pregleda.
	RT Vojvodina 1 – Festival Pozorišni dani Jovana Đorđevića

	Emisija: Razglednice

	Vreme emitovanja emisije: 18:00-19:30

	Trajanje priloga: 02:45

	Autor: Redakcija


Srpski kulturni centar „Stevan Sremac“ i Kamerna scena „Miroslav Antić“ organizuju u Senti 14. festival „Pozorišni dani Jovana Đorđevića“, uz podršku Pokrajinskog sekretarijata za kulturu, javno informisanje i odnose s verskim zajednicama. Publika do kraja nedelje može da pogleda pet predstava amaterskih pozorišta iz Srbije i Hrvatske. Obeležavaju se 200 godina od rođenja Jovana Đorđevića i 40 godina rada Kamerne scene „Miroslav Antić“.
Festival je otvorio glumac Zoran Ćosić, koji je istakao značaj amaterskih pozorišta i njihov doprinos razvoju profesionalnih glumaca. Organizatori naglašavaju očuvanje pozorišne tradicije i stvaranje nove publike. U programu se pominju predstave iz Inđije, Beograda, Trstenika i Slavonskog Broda.
	O ovoj temi izveštavali su još:

	RT Vojvodina 1 – Vojvođanski dnevnik


	Radio Novi Sad 1 – Evropska nedelja regiona i gradova

	Emisija: Novosti

	Vreme emitovanja emisije: 15:00-15:35

	Trajanje priloga: 02:25

	Autor: Redakcija


U okviru 24. Evropske nedelje regiona i gradova, koja se u Briselu održava do 14. oktobra pod sloganom „Snažni regioni, snažna Evropa“, predstavništvo AP Vojvodine u Briselu i Fond „Evropski poslovi“ organizovali su panel „Pametni regioni: kako digitalizacija i inovacije oblikuju Evropu“. Skup je održan u Misiji Republike Srbije pri Evropskoj uniji i bio je posvećen primeni digitalizacije, istraživanja i inovacija u razvoju regiona, unapređenju javnih usluga i jačanju konkurentnosti.
Šef Kancelarije AP Vojvodine u Briselu Nikola Vučurović istakao je da je predstavljen Naučno-tehnološki park iz Novog Sada, uz učešće partnera iz poljskih i rumunskih regiona i Kancelarije Republike Srpske. Naglašeni su razmena iskustava i saradnja regiona država članica EU i zemalja kandidata. Manifestaciju zajednički organizuju Generalni direktorat Evropske komisije za regionalnu i urbanu politiku i Evropski komitet regiona.
	TV Pančevo – Mobilni mamograf otkriva rak dojke u Pančevu

	Emisija: Dan 19/Pančevo

	Vreme emitovanja emisije: 19:00-20:15

	Trajanje priloga: 02:15

	Autor: Redakcija


Mobilni mamograf bio je dve nedelje postavljen ispred Doma zdravlja u Pančevu u okviru Nacionalnog programa za rano otkrivanje raka dojke, koji sprovodi Institut za javno zdravlje Srbije „Dr Milan Jovanović Batut“, u saradnji sa Ministarstvom zdravlja i Pokrajinskim sekretarijatom za zdravstvo. Prema prilogu, dnevno je pregledano između 50 i 55 žena, a ukupno oko 750.
Dom zdravlja istovremeno nastavlja skrining i dijagnostičku mamografiju, dok su pregledi dostupni i u Opštoj bolnici. Zbog velikog interesovanja izražena je nada da će mobilni mamograf ponovo doći u Pančevo. U prilogu je naglašen značaj ranog otkrivanja promena i upućen poziv ženama da koriste postojeće mogućnosti za pregled.
	Novosadska TV – Pitanja gledalaca

	Emisija: Pitamo gradonačelnika/ Novosadska TV

	Vreme emitovanja emisije: 20:00-22:00

	Trajanje priloga: 84:43

	Autor: Redakcija


Gradonačelnik Novog Sada Žarko Mićin izjavio je da je kupola Gimnazije „Jovan Jovanović Zmaj“ sanirana u saradnji sa direktorom škole, Pokrajinskom vladom i predsednicom Pokrajinske vlade. Naveo je da su u radovima učestvovali stručnjaci za statiku, projektanti i izvođači, da je sproveden test opterećenja i da je inspekcija potom ukinula zabranu korišćenja objekta. Izrazio je zadovoljstvo povratkom učenika u školu.
